wickkiey/tamil-wikipedia-chunked huggingface dataset:
1995 ஆம் ஆண்டு, அந்த நிறுவனம் முதன் முதலில் தனது திரவப் படிகக் காட்சியிலான திரையை உருவாக்கியது. அதன் பத்தாண்டுகளுக்குப் பிறகு, திரவப் படிக காட்சி சட்டகங்களை தயாரிப்பதில் சேம்சங் நிறுவனம் உலகின்
மிகப்பெரிய நிறுவனமாக மாறியது. டிஎப்டி-எல்சிடிகளுக்காக உற்பத்தியில் சோனி நிறுவனம் சேம்சங் குழுமத்தின் ஆலோசனையின்றி மிகப்பெரிய முதலீட்டை அளிக்காது. சேம்சங் மற்றும் சோனி ஆகிய இரண்டு உற்பத்தி நிறுவனங்களும் தங்களுக்குத் தேவைப்படும் எல்சிடி சட்டகங்களைத் தொடர்ந்து பெறுவதற்காக, 2006 ஆம் ஆண்டு எஸ்-எல்சிடி நிறுவனத்தை உருவாக்கின. எஸ்-எல்சிடி நிறுவனம் சேம்சங் (50 சதவீதப் பங்குகளைக் கொண்டுள்ளது) மற்றும் சோனி (49 சதவீதப் பங்குகளைக் கொண்டுள்ளது) ஆகிய இரண்டு நிறுவனங்களால் நிர்வகிக்கப்பட்டு வருகிறது என்பதுடன், அந்த இரண்டு நிறுவனங்களும் டேஙஜங் மற்றும் தென்கொரியாவில் தங்களது தொழிற்சாலைகளை இயக்கி வருகின்றன.  
மிகவும் பலமான போட்டியாளர்களைக் கருத்தில் கொண்டு, சேம்சங் எலெக்ட்ரானிக்ஸ் தனது தயாரிப்புகளை உலகம் முழுவதும் விரிவாக்கம் செய்தது என்பதுடன், டிரேம் சில்லுகள், மீள் நினைவகம் மற்றும் ஒளியல் தேக்கக இயக்கிகள் போன்றவற்றை உற்பத்தி செய்வதில் அந்த நிறுவனம் உலகிலேயே முதன்மையான இடத்தைப் பெற்று விளங்குகிறது. அந்த நிறுவனம் 2010 ஆம் ஆண்டிற்குள் தனது உற்பத்தியை இரண்டு மடங்காக உயர்த்தத் திட்டமிட்டுள்ளது என்பதுடன், உலகின் முதல் 20 உற்பத்தியாளர்களுள் ஒருவராக ஆகவும் திட்டமிட்டுள்ளது. அந்த நிறுவனம் தற்போது திரவப் படிகக் காட்சிகளை வழங்கும் சட்டகங்களை உற்பத்தி செய்வதில் உலகிலேயே முதன்மையான நிறுவனமாக விளங்குகிறது.  
2004 மற்றும் 2005 ஆம் ஆண்டுகளில் சேம்சங் எலெக்ட்ரானிக்ஸின் நிகர வருமானம் சோனி நிறுவனத்தின் வருமானத்தை விட அதிகம் என்பதுடன், சோனி நிறுவனம் தற்போது நுகர்வோர் மின்னணு உற்பத்தியில் உலகிலேயே 19வது இடத்தில் உள்ளது. கைபேசி உற்பத்தியில் நோக்கியாவிற்கு அடுத்தபடியாக, சேம்சங் குழுமம் உலகின் இரண்டாவது மிகப்பெரிய நிறுவனம் ஆகும், அதே சமயம் வட அமெரிக்கா மற்றும் மேற்கு ஐரோப்பாவில் சேம்சங் குழுமம் விற்பனையில் முதலிடத்தில் உள்ளது.  
2009 ஆம் ஆண்டு டிசம்பர் மாதம், கிறி்ஸ்துமஸ் தினத்தன்று தங்கள் நிறுவனத்தின் புகழுக்கு களங்கம் விளைவிக்கும் வகையில் கொரியா டைம்ஸ் செய்தித் தாளில் மைக் பிரீன் என்பவர் செய்தி வெளியிடப்பட்டிருப்பதாகக் கூறி, சேம்சங் நிறுவனம் ஒரு மில்லியன் அமெரிக்க டாலரை நட்ட ஈடாகக் கேட்டு அவர் மீது வழக்கு தொடர்ந்தது.
# சேம்சங்

## சந்தைப் பங்கு

| தயாரிப்புகள் | சேம்சங்கின் உலகளாவிய சந்தைப் பங்கு | போட்டியாளர்கள் | சந்தைப் பங்கு | வருடம் | மூலப்பொருள் |
| --- | --- | --- | --- | --- | --- |
| டிரேம் | 34.3% | ஹைனிக்ஸ் | 21.6% | 2009 ஆம் ஆண்டின் முதல் காலாண்டு |  |
| நேன்ட் பிளாஷ் | 40.4% | டோஷிபா | 28.1% | 2008 |  |
| மிகப்பெரிய அளவிலான எல்சிடி சட்டகம் | 26.2% | எல்ஜி டிஸ்பிளே | 25.8% | 2009 ஆம் ஆண்டு பிப்ரவரி |  |
| பிடிபி சட்டகம் | 30.5% | எல்ஜி டிஸ்பிளே | 34.8% | 2008 ஆம் ஆண்டின் முதல் காலாண்டு |  |
| ஆக்டிவ்-மேட்ரிக்ஸ் ஓல்இடி | 90.0% | எல்ஜி டிஸ்பிளே | - | 2008 ஆம் ஆண்டின் இரண்டாம் காலாண்டு |  |
| லித்தியம்-இரும்பினாலான மின்கலம் | 19% | சேன்யோ | 20% | 2009 ஆம் ஆண்டின் இரண்டாவது காலாண்டு |  |
| எல்சிடி கணினித்திரை | 16.1% | டெல் | 14.6% | 2008 ஆம் ஆண்டு |  |
| வன்தட்டு இயக்கி | 9.5% | சீகேட் டெக்னாலஜி | 34.9% | 2007 ஆம் ஆண்டு |  |
| பல்வேறு செயல்பாடுகளைக் கொண்ட அச்சுப்பொறிகள் | 16.4% | எச்பி | 19.2% | 2009 ஆம் ஆண்டின் முதல் காலாண்டு |  |
| தொலைக்காட்சிப் பெட்டிகள் (எல்சிடி, பிடிபி, சிஆர்டி) | 23% | எல்ஜி எலெக்ட்ரானிக்ஸ் | 13.7 % | 2009 ஆம் ஆண்டின் மூன்றாம் காலாண்டு |  |
| பிரான்ஸ் கதவுகளினாலான குளிர்சாதனப் பெட்டி (அமெரிக்கச் சந்தைகளில் மட்டும்) | 18.79% | வேர்ல்பூல் | 23.83% | 2009 ஆம் ஆண்டு சனவரி |  |
| கைபேசி | 21% | நோக்கியா | 37.8% | 2009 ஆம் ஆண்டின் மூன்றாம் காலாண்டு |  |
| எண்மருவி நிழற்படக் கருவி | 9.1% | கேனான் | 19.2% | 2007 ஆம் ஆண்டு |  |
| கப்பல் | 80% | டேவூ சிப்பில்டிங் & மெரைன் இன்ஜினியரீங் | 20% | 2000 ஆம் ஆண்டு முதல்~2007 ஆம் ஆண்டு வரை | } |
# சேம்சங்

## விளையாட்டுகளுக்கு ஆதரவு அளித்தல்

### ஒலிம்பிக் போட்டிகளுக்கான சேம்சங்கின் விளம்பர உதவிகள்

1998 ஆம் ஆண்டின் நேகானோ குளிர்கால ஒலிம்பிக் போட்டிகளின் போது, சேம்சங் நிறுவனம் முதன் முதலில் ஒலிம்பிக் போட்டிகளுக்கு விளம்பர உதவிகளை அளிக்கத் தொடங்கியது. 2010 ஆம் ஆண்டில் நடைபெறவிருக்கும் வேன்கவர் குளிர்கால ஒலிம்பிக் போட்டிகள், 2011 ஆம் ஆண்டில் நடைபெறவிருக்கும் இலண்டன் ஒலிம்பிக் போட்டிகள், 2014 ஆம் ஆண்டில் நடைபெறவிருக்கும் குளிர்கால ஒலிம்பிக் போட்டிகள் மற்றும் 2016 ஆம் ஆண்டில் நடைபெறவிருக்கும் ரியோ தி ஜெனரியோ ஒலிம்பிக் போட்டிகள் உள்ளிட்ட பல்வேறு ஒலிம்பிக் போட்டிகளுக்கு சேம்சங் நிறுவனம் அதிகாரப்பூர்வமான முறையில் விளம்பர உதவிகளை அளிக்கும் என்று செய்தி வெளியிடப்பட்டுள்ளது.  
1996 ஆம் ஆண்டு சேம்சங் நிறுவனத்தின் தலைவர் லீ குன் ஹீ பின்வருமாறு தெரிவித்தார்: "திட்டமிட்டு செயல்படுவதன் மூலம் சேம்சங்கின் பெயரை இன்னும் விரிவுபடுத்த இயலும் என்பதுடன், சேம்சங் நிறுவனத்தை மிகப்பெரிய சக்தியாக உருவாக்க இயலும்" - எனவே சேம்சங் நிறுவனம் தனது புகழை உலகம் முழுவதும் பரப்புவதற்கும், தனது தரத்தை உயர்த்திக் கொள்வதற்கும் ஒலிம்பிக் போட்டிகளுக்கு விளம்பர உதவி அளிப்பது என முடிவு செய்துள்ளது. ஒலிம்பிக் போட்டிகளுக்கு விளம்பர உதவிகளை அளிப்பதன் மூலம் சேம்சங் நிறுவனம் உலகளாவிய சந்தைகளில் முக்கியத்துவம் பெறமுடியும் என நம்புகிறது.  
1997 ஆம் ஆண்டு, ஐஓசி உடன் மிகப்பெரிய விளம்பர ஒப்பந்தத்தை ஏற்படுத்திக்கொள்ள சேம்சங் நிறுவனம் (ஒலிம்பிக் போட்டிகளின் பங்குதாரர்) முடிவு செய்தது. 1998 ஆம் ஆண்டின் நேன்கோ குளிர்கால ஒலிம்பிக் போட்டிகள், 2000 ஆம் ஆண்டின் சிட்னி ஒலிம்பிக் போட்டிகள், 2002 ஆம் ஆண்டின் சால்ட் லேக் சிட்டி ஒலிம்பிக் போட்டிகள், 2004 ஆம் ஆண்டின் ஏதென்ஸ் ஒலிம்பிக் போட்டிகள், 2006 ஆம் ஆண்டின் குளிர்கால ஒலிம்பிக் போட்டிகள்]], 2008 ஆம் ஆண்டின் பீஜிங் ஒலிம்பிக் போட்டிகள் மற்றும் 2010 ஆம் ஆண்டின் வேன்கவர் [[குளிர்கால ஒலிம்பிக் போட்டிகள் உள்ளிட்ட பல்வேறு ஒலிம்பிக் போட்டிகளுக்கான கம்பியற்ற தொலைத்தொடர்பு சாதனங்களின் பிரிவுகளுக்காக சேம்சங் நிறுவனம் அதிகாரப்பூர்வ விளம்பர உதவிகளை அளித்து வருகிறது. கடந்த பத்து வருடங்களாக பல்வேறு ஒலிம்பிக் போட்டிகள் மற்றும் ஒலிம்பிக் இயக்கங்களுக்கு விளம்பர உதவிகளை அளித்து வருவதன் மூலம், சேம்சங் நிறுவனம் கைபேசி தொழில்துறையில் "உலகளாவிய அளவில் மிகப்பெரிய நிறுவனமாக" ஆனது என்பது குறிப்பிடத்தக்கது. 2008 ஆம் ஆண்டில் பீஜிங்கில் நடைபெற்ற ஒலிம்பிக் போட்டிகள், சேம்சங் நிறுவனத்தின் கடந்த பத்தாண்டுகளுக்கான முயற்சிகளுக்கு வெற்றி கிடைக்கும் விதத்தில் இருந்தது.
# நா. இரகுநாதன்

யாழ்ப்பாணம் காங்கேசந்துறையை பிறப்பிடமாக கொண்ட திரு இரகுநாதன் அவர்கள் பரம்பரை இசைக்கலைஞர் ஆவார். இவரது தந்தையார் திரு நாகமுத்து அவர்கள் ஒரு நாட்டுக்கூத்து கலைஞரும் ஹார்மோனிய கலைஞரும் ஆவார்.  
திரு இரகுநாதன் அவர்கள் யாழ்ப்பாணம் பல்கலைக்கழக இசைத்துறையில் கற்று கர்நாடக இசையில் மிக்க தேர்ச்சி பெற்றவர். இவர் ராக ஆலாபனை செய்வதில் சிறந்த தேர்ச்சி படைத்தவர். அதற்கு மேலாக திரைப்பாடல்கள் மூலம் பிரபலமடைந்து இலங்கை, இந்தியா, கனடா, சிங்கப்பூர், பிரித்தானியா முதலிய நாடுகளில் தனது குரல் வளத்தை பிறர் ரசிக்க வைத்தவர்.  
இசை அமைக்கும் ஆற்றலும் கைவரப்பெற்ற இவர் பல பாடல்களிற்கு இசையமைத்துள்ளார். இறைவன் மேல் பாடிய மற்றும் இசையமைத்த பல இசைத்தட்டுக்கள், ஒலிநாடாக்கள், இவரது திறமையை நிரூபித்துள்ளன.  
தொழிலால் இசை ஆசிரியரான இவர் மாத்தளை இந்து கல்லூரியில் நீண்ட காலம் கடமையாற்றி அண்மையில் ஓய்வுபெற்றவர். இவரின் துணைவியார் திருமதி நிர்மலா இரகுநாதன் ஒரு பயிற்றப்பட்ட ஆரம்பக்கல்வி ஆசிரியராவார். மாத்தளை முத்துமாரியம்மன் மீதும் முத்துவிநாயகர் மீதும் இவர் பாடிய பாடல்கள் பிரபலமானவை.  
மத்திய மாகாண அமைச்சினாலும் இலங்கை அரசாலும் பலமுறை கௌரவிக்கப்பட்ட இவர் நாடறிந்த, ஒரு ஊடக கலைஞர் ஆவார். தென்னிந்திய சினிமாவில் புகழ்பெற்ற T.M.சௌந்தரராஜனின் பாடல்களை தனது குரலில் தனது பாணியில் பாடிவரும் இவர், சுசீலா, ஜானகி, ஜிக்கி, ஜமுனாராணி, முதலான தென்னிந்திய பாடகிகளுடன் பாடி அவர்களின் பாராட்டை பலமுறை பெற்றவர்.  
இலங்கை வானொலி, ரூபவாஹினி முதலாக அனைத்து தனியார் ஊடகங்கள்வரை இவரை பலமுறை கௌரவித்ததுடன் பல இசை சார்ந்த நிகழ்ச்சிகளிலும் இவரின் திறன்களை பயன்படுத்தியுள்ளன.  
இரகுநாதனின் ஒரு பாடல்
# முல்லைச் சகோதரிகள்

முல்லைத்தீவு மாவட்டத்தில் உள்ள முள்ளியவளையில் பிறந்த மூத்தக் கலைஞர் சூ. பொன்னையா அவர்களின் மூத்த மகளாக பிறந்த புவனேஸ்வரி அவர்களும் அவரது சகோதரிகளும் **முல்லைச்சகோதரிகள்** என்ற பட்டப்பெயரால் அழைக்கப்பட்டவர்கள். தந்தையார் சூ. பொன்னையா சிறந்த இசை நாடக மற்றும் நடனக் கலைஞர் ஆதலால் அவரிடம் சிறு வயது முதல் ஒரு குருவிடம் கற்பது போல் முறையாக பயின்றவர்கள். 'அண்ணாவியார்' என்று கலைஞர்களால் அன்பாக அழைக்கப்பட்ட இவரது தந்தையார், முள்ளியவளை கிராமத்தில் கலை வளர்த்தவரும் அனேகக் கலைஞர்களை உருவாக்கியவரும் ஆவார்.  
புவனேஸ்வரி தனது கம்பீரக்குரலால் இசைக்கும் பாங்கே தனியானது. ஈழத்து மெல்லிசை பாடல்கள் முதல் சமகாலத்தில் எழுச்சிப் பாடல்கள் வரையாக நிறைய பாடல்கள் பாடியுள்ளார். திருமணத்தின் பின்னர் தனது கணவரின் பெயரையும் இணைத்து *'புவனா இரத்தினசிங்கம்* என அழைக்கப்படுகிறார்.  
இவரது கணவர் இரத்தினசிங்கம் ஒரு வர்த்தகர் ஆவார்.
# முல்லைச் சகோதரிகள்

## ஆரம்பம்

தனது ஆரம்பக்கல்வியை முள்ளியவளை கலைமகள் வித்தியாலயத்தில் கற்றார். பின் இசையை முறையாக பயின்று அதனை மாணவர்களிற்கு புகட்டி வந்தார். கர்நாடக இசையில் மிகுந்த தேர்ச்சி பெற்ற இவர் மேடைக்கச்சேரிகள் செய்வதில் திறன் படைத்தவர். தமிழிசையை உரிய அங்க நிறைவுடன் பாடவல்லவர். பண்ணிசை, மற்றும் இசை நாட்டிய ஆக்கம் முதலியவற்றையும் புரிபவர். அவரது சகோதரன் பாலசுப்பிரமணியம் மிருதங்கம் இசைக்க, சகோதரிகள் இந்திராணி வயலின் பக்க இசை வழங்க, பார்வதியுடன் பல கச்சேரிகள் புரிந்துள்ளார்.  
தந்தையார் நெறிப்படுத்தி வழங்கும் 'அரிச்சந்திரா', 'சம்பூரண இராமாயணம்' முதலான இசை நாடகங்களில் புவனா உட்பட அவரது குடும்ப கலைஞர்கள் அனைவரும் பங்குபெறுவர்.
# முல்லைச் சகோதரிகள்

## மெல்லிசைப் பாடல்கள்

இலங்கை வானொலியில் மெல்லிசை பாடகராக பிரபலம் பெற்ற இவர் தனது சகோதரிகளுடன் பல பாடல்கள் பாடியுள்ளார்.  
- இயற்கை இறைவனின்கலைக்கூடம் - முல்லை சகோதரிகள் பாடியது. இசை: ஆர்.முத்துசாமி. பாடல்- எருவில் மூர்த்தி
# முல்லைச் சகோதரிகள்

## வெளி இணைப்பு

- இயற்கை இறைவனின்கலைக்கூடம்- பாடல் கேட்க
# மென்சியசு

**மென்சியசு** (Mencius, Meng Ke; கிமு 372 - கிமு 289) ஒரு முதன்மைச் சீன மெய்யியலாளர்களில் ஒருவர் ஆவார். கன்பூசியசு கொள்கைகளைப் பின்பற்றி, அவற்றுக்கு சார்பாக கருத்துரைத்தவர். கன்பூசிய மெய்யியலில் கன்பூசியசுக்கு அடுத்ததாக இவர் முக்கியப்படுகிறார். 'மனித இயல்பு நல்லது' என்ற கருத்துக்காக இவர் பரவலாக அறியப்படுகிறார்.
# சென்னை மாநில சட்டமன்றத் தேர்தல், 1962

சென்னை மாநிலத்தின் மூன்றாவது **சட்டமன்றத் தேர்தல் 1962** ஆம் ஆண்டு பெப்ரவரி மாதம் நடை பெற்றது. ஏற்கனவே ஆட்சியில் இருந்த இந்திய தேசிய காங்கிரசு கட்சி மீண்டும் வெற்றி பெற்று ஆட்சியமைத்தது. காமராஜர் மூன்றாவது முறையாக தமிழகத்தின் முதல்வரானார்.
# சென்னை மாநில சட்டமன்றத் தேர்தல், 1962

## தொகுதிகள்

1962 இல் சென்னை மாநிலம் என்றழைக்கப்பட்ட தமிழ் நாட்டில் மொத்தம் 206 சட்டமன்ற உறுப்பினர்கள் இருந்தனர். அவர்கள் 167 பொதுத் தொகுதிகளில் இருந்தும் 38 தனித் தொகுதிகளில் இருந்தும் தேர்ந்தெடுக்கப்பட்டனர். இவற்றுள் 37 தாழ்த்தப்பட்டவருக்கும் (SC) 1 பழங்குடியினருக்கும் (ST) ஒதுக்கப்பட்டிருந்தன. இதற்கு முன் அமலில் இருந்த இரட்டை உறுப்பினர் முறை 1961 இல் கைவிடப்பட்டு அனைத்து தொகுதிகளுக்கும் ஒரே உறுப்பினர் என்ற முறை பின்பற்றப்பட்டது.
# சென்னை மாநில சட்டமன்றத் தேர்தல், 1962

## ஆட்சி அமைப்பு

காங்கிரசு தனிப்பெரும்பான்மை பெற்று, காமராஜர் மூன்றாம் முறை முதல்வரானார். அவரது அமைச்சரவையில் இடம் பெற்றிருந்தவர்கள் (3 மார்ச் 1962 - 2 அக்டோபர் 1963):
| காமராஜர் | முதல்வர், திட்டப்பணி |  |
| --- | --- | --- |
| எம். பக்தவத்சலம் | கல்வி, நிதி |  |
| ஆர். வெங்கட்ராமன் | வருவாய் |  |
| கக்கன் | விவசாயம் |  |
| வி. ராமய்யா | பொதுப் பணித்துறை, வருவாய் |  |
| ஜோதி வெங்கடாசலம் | சுகாதாரம், மகளிர், குழந்தைகள் மேம்பாடு |  |
| நல்லசேனாபதி சர்க்கரை மன்றாடியார் | கூட்டுறவு, வனத்துறை |  |
| பூவராகன் | தகவல் தொடர்பு |  |
| அப்துல் மஜீத் | உள்ளாட்சி | } |
# சென்னை மாநில சட்டமன்றத் தேர்தல், 1962

## மேலும் பார்க்க

- தமிழ்நாட்டில் இந்திய நாடாளுமன்றத் தேர்தல், 1962
- இந்தியப் பொதுத் தேர்தல், 1962
# பள்ளியகரம் நீ. கந்தசாமிப் புலவர்

**பள்ளியகரம் நீ. கந்தசாமிப் புலவர்** (9 சூன் 1898 - 18 சூன் 1977) ஒரு தமிழ்நாட்டுப் புலவர் ஆவார்.
# பள்ளியகரம் நீ. கந்தசாமிப் புலவர்

## தொடக்க வாழ்க்கை

தஞ்சையின் புறநகர்ப் பகுதியில், தற்பொழுது பள்ளியக்கிரகாரம் என்று வழங்கப்படும் பள்ளியகரம் என்னும் ஊரில் பிறந்தார். அவர் தந்தையார் நீலமேகம் பிள்ளை; தாயார் சௌந்தரவல்லி அம்மையார்.
# பள்ளியகரம் நீ. கந்தசாமிப் புலவர்

## படிப்பு

பள்ளி இறுதி வகுப்பு பயின்ற அவர், தன் சொந்த முயற்சியாலும், பல்வேறு அறிஞர் பெருமக்கள் தொடர்பாலும் தமிழ் இலக்கண இலக்கியங்களைக் கற்றுத் தேர்ந்தார். மேலும் அவர் தாமே முயன்று ஆங்கிலம், பிரான்சியம், இலத்தீன், வடமொழி ஆகிய மொழிகளைக் கற்றுப் புலமை மிக்கவராகத் திகழ்ந்தார்.
# பள்ளியகரம் நீ. கந்தசாமிப் புலவர்

## இலக்கியப் பங்களிப்பு

கரந்தைத் தமிழ்த் சங்கத்தில் பல ஆண்டுகள் அமைச்சராக விளங்கினார். ஆங்கிலத்திலும் தமிழிலும் பல நூல்களை படைத்துள்ளார். ஆங்கிலேயக் கவிஞர் தாமஸ் கிரே எழுதிய தமிழில் செய்யுள் வடிவில் *இரங்கற்பா* என்னும் தலைப்பில் மொழி பெயர்த்துள்ளார்.
# பள்ளியகரம் நீ. கந்தசாமிப் புலவர்

## மறைவு

கந்தசாமிப் புலவர் 18 சூன் 1977 அன்று தன் 80-ஆம் அகவையில் காலமானார்.
# ஜூலியா கிலார்ட்

**ஜூலியா ஐலீன் கிலார்ட்** (*Julia Eileen Gillard*, பிறப்பு: செப்டம்பர் 29, 1961) ஆஸ்திரேலியாவின் 27வது பிரதமரும், ஆஸ்திரேலியாவின் முதலாவது பெண் பிரதமரும் ஆவார். இவர் 2010, ஜூன் 24 ஆம் நாள் பிரதமராகத் தேர்ந்தெடுக்கப்பட்டார்.  
இவர் ஆஸ்திரேலியத் தொழிற்கட்சியின் தலைவராக 2010 ஜூன் 24 இல் தேர்ந்தெடுக்கப்பட்டார். அதே நாளில் அவர் நாட்டின் பிரதமராகவும் பதவியேற்றார். இவர் முன்னர் கெவின் ரட்டின் அரசில் உதவிப் பிரதமராகப் பதவியில் இருந்தவர்.  
1915 முதல் 1923 வரை பிரதமராக இருந்த பிலி ஹியூசிற்குப் பின்னர் வெளிநாட்டில் பிறந்த ஒருவர் நாட்டின் பிரதமராக வருவது இதுவே முதற் தடவையாகும். அண்மைக்காலத்தில் கெவின் ரட்டின் செல்வாக்கு நாட்டில் குறைந்து வந்ததன் காரணமாக அவர் கட்சித் தலைமையில் இருந்து விலக அழுத்தம் கொடுக்கப்பட்டது. இதனையடுத்த அவர் 2010 ஜூன் 24 இல் பிரதமர் பதவியில் இருந்து விலகுவதாக அறிவித்தார்.
# எளிதில் பணமாக்குதல்

வணிகம், பொருளாதாரம் அல்லது முதலீடு ஆகியவற்றில் **எளிதில் பணமாகும் சந்தை** என்பது, விலையில் எந்தவித குறிப்பிடத்தக்க மாற்றத்தையும் ஏற்படுத்தாமலும் மதிப்பில் குறைந்த இழப்பீடுகளுடன் விற்கப்படும் சொத்திருப்புகளின் செயற்றிறமாகும். பணம் அல்லது கையிலிருக்கும் காசு ஆகியவைதான் மிகவும் எளிதில் பணமாக்ககூடிய சொத்திருப்புகளாகும்.
ஒரு குறைந்தளவு பணமாகும் சொத்திருப்பு அதிகமாக பணமாகும் சொத்திருப்புடன் மேற்கொள்ளும் பரிமாற்றச் செயல் **கணக்கெடுத்து மூடுதல்** என அழைக்கப்படுகிறது.
**எளிதில் பணமாக்குதல்** , போதியளவு பணமாக்கும் சொத்திருப்புகளைக் கொண்டிருக்கும் நிலையில் தன்னுடைய பணம் செலுத்தும் பொறுப்புகளை எதிர்கொள்ளும் ஒரு வணிகத்தின் செயற்றிறன் மற்றும் அத்தகைய சொத்திருப்புகள் ஆகிய இரண்டையும் கூட குறிக்கிறது.
# எளிதில் பணமாக்குதல்

## எதிர்காலங்கள்

எதிர்காலச் சந்தைகளில், ஒரு பண்ட ஒப்பந்தத்தைக் கவிழ்ப்பதற்காக எளிதில் மாற்றத்தக்க சந்தை எல்லா நேரங்களிலும் இருக்கும் என்பதற்கு எந்த உத்திரவாதமும் இல்லை. சில எதிர்கால ஒப்பந்தங்கள் மற்றும் குறிப்பிட்ட விநியோக மாதங்கள், அதிகரித்த கூடுதல் வர்த்தக நடவடிக்கைகள் மற்றும் மற்றவற்றைக் காட்டிலும் உயர்வான எளிதில் மாற்றத்தக்க நிலையைக் கொண்டிருக்கின்றன. இந்த ஒப்பந்தங்களுக்கான எளிதில் மாற்றம்கொள்ளும் தன்மையின் மிகவும் பயனுள்ள சுட்டிக்காட்டிகளாக இருப்பது வர்த்தக கொள்ளளவு மற்றும் திறந்த வட்டி.  
இருண்ட லிக்விடிடியும் கூட இருக்கிறது, இவை பங்குச் சந்தைக்கு வெளியே நடக்கும் பரிவர்த்தனையைக் குறிக்கிறது, அவ்வாறு நடப்பதால் அந்தப் பரிவர்த்தனை முடிவடையும் வரையில் முதலீட்டாளர்களுக்குக் காணக்கிடைப்பதில்லை. இது பொது விலை கண்டுபிடிப்புகளுக்குப் பங்களிப்பதில்லை.[http://www.ft.com/cms/s/a16e4388-08ca-11dc-b11e-000b5df10621.html ]
# எளிதில் பணமாக்குதல்

## வங்கியியல்

வங்கியியலில் எளிதில் மாற்றத்தக்கது என்பது, ஏற்றுக்கொள்ளமுடியாத இழப்புகளை ஏற்படுத்தாமல் கடப்பாடுகள் தங்கள் நிலுவைக்கு வரும்போது அவற்றை எதிர்கொள்ளும் செயல்திறன். எளிதில் மாற்றத்தக்க நிலைமையை நிர்வகிப்பது ஒரு தினசரி செயல்முறையாகும், இதில் வங்கியாளர்கள் போதிய மாற்றத்தக்க நிலைமை பராமரிக்கப்படுவதை உறுதிப்படுத்துவதற்குப் பணப் புழக்கத்தைக் கண்காணித்து முன்னிருத்தவேண்டிய அவசியம் இருக்கிறது. குறுகிய கால சொத்திருப்புகள் மற்றும் குறுகிய கால கடன்களுக்கு இடையில் ஒரு சமநிலையைத் தக்கவைப்பது மிகவும் முக்கியமானது. ஒரு தனிப்பட்ட வங்கிக்கு, வாடிக்கையாளர்களின் வைப்புத் தொகைகள் தான் அதன் முதன்மையான கடப்பாடுகள் (கேட்கப்படும்போது அனைத்து வாடிக்கையாளர் வைப்புத் தொகையும் வங்கி திருப்பித் தரவேண்டும் என்னும் பொருளில்), அதே நேரத்தில் காப்பு இருப்புகள் மற்றும் கடன்கள் அவற்றின் முதன்மையான சொத்திருப்புகளாகும் (இந்தக் கடன்கள் வங்கிகளுக்கு செலுத்தப்படவேண்டியது, வங்கி செலுத்தவேண்டியதில்லை என்னும் பொருளில்). முதலீட்டு கடன்பத்திரத் தொகுப்பு சொத்திருப்புகளின் சிறு அளவைப் பிரதிநிதிக்கிறது மேலும் மாற்றம்கொள்ளும் தன்மையின் முதன்மை ஆதாரமாக விளங்குகிறது. வைப்புத்தொகை திரும்பப்பெறுதல்கள் மற்றும் அதிகரித்த கடன் தேவைகளைத் திருப்திபடுத்த முதலீட்டுப் பத்திரங்கள் எளிதில் பணமாக்கப்படலாம். எளிதில் பணமாக்குதலை உருவாக்க, கடன்களை விற்பது, இதர வங்கிகளிடமிருந்து கடன் வாங்குதல், யுஎஸ் ஃபெடரல் ரிசர்வ் வங்கி போன்ற மைய வங்கிகளிடமிருந்து கடன் பெறுதல் மற்றும் கூடுதல் மூலதனத்தை ஏற்படுத்துதல் போன்று பல்வேறு கூடுதல் தெரிவுகளை வங்கிகள் கொண்டிருக்கின்றன. ஒரு மோசமான நிலைமையில், உறுதியான நிதியாதார இழப்புகளை ஏற்படுத்தாமல் போதிய அளவு பணத்தை வங்கியால் உருவாக்க இயலாதபோது வைப்பீட்டாளர்கள் தங்கள் நிதிகளைக் கோருவார்கள். தீவிரமான வழக்குகளில் இது வங்கியை மூடும் நிலைமையை ஏற்படுத்தும். மாற்றத்தக்க நிலைமையில் நெருக்கடியைத் தவிர்ப்பதில் வங்கிகளுக்கு உதவும் நோக்கில் பெரும்பாலான வங்கிகள் சட்டத்துக்குரிய கட்டாயத் தேவைகளுக்கு உட்பட்டிருக்கிறது.  
வங்கிகள் பொதுவாக, விரும்பும் அளவுக்கு எளிதில் பணமாகும்தன்மைகளைப் பராமரித்துக்கொள்ளலாம் ஏனெனில் பெரும்பாலான வளர்ச்சியடைந்த நாடுகளில் வங்கி வைப்புகள் அரசாங்கங்களால் காப்பீடு செய்யப்பட்டுள்ளது. எளிதில் பணமாகும் தன்மைகளின் பற்றாக்குறை, வைப்பு விகிதங்களை உயர்த்தியும் வைப்பு பொருட்களை பலனளிக்ககூடிய வகையில் விற்பனை செய்தும் சரிபடுத்திக்கொள்ளலாம். எனினும், ஒரு வங்கியின் மதிப்பு மற்றும் வெற்றியின் முக்கிய நடவடிக்கையாக இருப்பது எளிதில் பணமாகுதல் தன்மையின் விலை. ஒரு வங்கி குறிப்பிடத்தக்க பணமாகும் நிதிகளைக் கவர்ந்துகொள்ளலாம், ஆனால் அதற்கான விலை என்ன? குறைந்த விலைகள் உறுதியான இலாபகங்கள், அதிக ஸ்திரத்தன்மை மற்றும் வைப்பாளர்கள், முதலீட்டாளர்கள், ஒழுங்குபடுத்துனர்களிடையே அதிக நம்பிக்கையை ஏற்படுத்துகிறது.
# எளிதில் பணமாக்குதல்

## வணிகம்

வணிகத்தில், தன்னுடைய கடமைபொறுப்புகளை அவை ஏற்படும் போதும் அதன் நிலைமையிலும் அதை எதிர்கொள்ளும் நிறுவனத்தின் இயலும்தன்மையை இது குறிக்கிறது. ஒரு நிறுவனம் தன்னுடைய கடமைபொறுப்புகளை நேரத்தோடு எதிர்கொள்ள இயலாவிட்டால், அந்த நிறுவனம் வகையற்ற நிலைக்கு ஆளாகும் ஆபத்தில் இருக்கிறது. அதனால், நிதிகளில் ஏற்படக்கூடிய பற்றாக்குறைகளைப் பதிவு செய்யும் நோக்கில், கட்டுப்படுத்தும் ஊழியர்களால் நிதியாதார திட்டமிடல் மீது முக்கியத்துவம் அளிக்கப்பட்டுள்ளது. பற்றாக்குறை ஏற்பட்டால், அடுத்த வணிக காலத்துக்குத் தேவையான மூலதனத்தை ஏற்படுத்துவதற்குத் தயாராக இருக்கும் வண்ணம் கருவூலத்துக்குத் தெரிவிக்கப்படும். நிதிப் பற்றாக்குறைகள் காலம்கடந்து கண்டறியப்பட்டால் மற்றும் நிதிகள் போதாததாக இருந்தால், நிறுவன முதலீடுகளை வழங்க வங்கிகள் நிராகரிக்கலாம் மற்றும் இதன் விளைவாக திவாலாவாக ஆவதிலிருந்து தப்பிக்க முடியாது.  
வணிகத்தில், வியாபாரிகள் அவ்வப்போது கணக்கெடுப்பு முடித்தல் விற்பனையைக் கொண்டிருப்பார்கள், இதில் பணத்தை உருவாக்குவதற்கு அல்லது சரக்குகளை விரைவாக விட்டொழிப்பதற்குச் சரக்குகள் கழிவு விலையில் விற்கப்படும்.
# எளிதில் பணமாக்குதல்

## குறிப்புதவிகள்

- "லிக்விடிடி: ஃபைனான்ஸ் இன் மோஷன் ஆர் எவாபோரேஷன்" , கிரெஷாம் கல்லூரியில் மைக்கெல் மாய்நெல்லி அவர்களின் உரை, செப்டம்பர் 5, 2007 (பதிவிறக்கம் செய்ய ஆடியோ அல்லது வீடியோ கோப்பாகவும் மற்றும் உரைக் கோப்பாகவும் கிடைக்கப்பெறுகிறது)
# குமரகுரு பொறியியல் கல்லூரி

**குமரகுரு தொழில்நுட்பக் கல்லூரி** கோவையில் அமைந்துள்ள ஒரு தனியார் பொறியியல் கல்லூரி. 1984 ஆம் ஆண்டு தொடங்கப்பட்ட இக்கல்லூரி சத்தி வணிக குழுமத்தின் இராமானந்த அடிகளார் அறக்கட்டளையினால் நிருவகிக்கப்படுகிறது. இக்கல்லூரியின் வளாகம் கோவை சரவணம்பட்டியில் கோவை-மைசூர் தேசிய நெடுஞ்சாலையிலிருந்து இரண்டு கி.மீ தொலைவில் அமைந்துள்ளது.
# குமரகுரு பொறியியல் கல்லூரி

## வெளியிணைப்புகள்

- அதிகாரப்பூர்வ இணையதளம்
# தாராபடவேடு

**தாராபடவேடு** என்பது (ஆங்கிலம்:Dharapadavedu) இந்தியாவின் தமிழ்நாடு மாநிலத்தில் வேலூர் மாநகராட்சியின் ஒரு பகுதியாகும்.
# தாராபடவேடு

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 30,238 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். தாராபடவேடு மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 85%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. தாராபடவேடு மக்கள் தொகையில் 9% ஆறு வயதுக்குட்பட்டோர் ஆவார்கள்.
# அ. வரதநஞ்சைய பிள்ளை

**அ. வரதநஞ்சைய பிள்ளை** (செப்டம்பர் 1, 1877 - ஜூலை 11, 1956) அப்பசாமிப் பிள்ளை, வரதாயி என்பார்க்கு மகனாகப் பிறந்தார். தமிழுடன் தெலுங்கையும் வடமொழியையும் நன்கு அறிந்தவர். விரைந்து கவிபாடுவதில் வல்லவர். கரந்தைச் தமிழ்ச் சங்கத்தில் ‘ஆசிரியர்’ என்னும் சிறப்புப் பட்டம் பெற்றவர். கற்றோரால் ‘புலவரேறு’ என்று சிறப்பிக்கப் பெற்றார். கரந்தைத் தமிழ்ச் சங்கத்தில் நமச்சிவாய முதலியார் தலைமையில் ’தங்கத் தோடா’ பரிசளிக்கப் பெற்றார். தமிழவேள் உமா மகேசுவரனார் இவரிடம் கேட்டுக் கொண்டதற்கு இணங்க, இவர் தமிழரசி குறவஞ்சியை இயற்றினார். அந்நூலை கரந்தைச் தமிழ்ச் சங்கத்தின் வெள்ளி விழாவின் பொழுது ஞானியாரடிகள் தலைமையில் அரங்கேற்றினார்.
# அ. வரதநஞ்சைய பிள்ளை

## இயற்றிய நூல்கள்

- தமிழரசி குறவஞ்சி
- கருணீக புராணம்
# பன்கு

பன்கு அல்லது பான்கு (சீனம்: 盤古, PAN-koo) சீன தொன்மவியல் மற்றும் தாவோயிசத்தில் ஒரு ஆதி உயிரினமாகவும் படைப்புக் கதாபாத்திரமாகவும் விளங்குகிறார். புராணக்கதைகளின்படி, பான்கு வானத்தையும் பூமியையும் பிரித்தார். பின்னர், அவரது உடல் மலைகள், ஒலி எழுப்பும் நீரோடைகள் போன்ற புவியியல் அம்சங்களாக மாறியது என கூறப்படுகிறது.
# பன்கு

## புராணக்கதை

பன்குவின் புராணக்கதையை முதன்முதலில் பதிவு செய்தவர் மூன்று இராசியங்கள் காலத்தின் சூ செங் என்று நம்பப்படுகிறது. எனினும், மூன்று இராசியங்கள் காலத்திற்கு முன்பே ஒரு கல்லறையில் அவரது பெயர் கண்டுபிடிக்கப்பட்டதற்கான ஆதாரமும் உள்ளது.  
தொடக்கத்தில், எதுவும் தோன்றாத நிலையில் பிரபஞ்சம் ஒரு அம்சமற்ற, வடிவமற்ற ஆதிநிலையில் இருந்தது. இந்த ஆதிநிலை சுமார் 18,000 ஆண்டுகளுக்கு ஒரு பிரபஞ்ச முட்டையாக ஒன்றிணைந்தது. அதற்குள், யின் மற்றும் யாங் என்ற இரு முற்றிலும் எதிர்மறையான தத்துவங்கள் சமநிலை பெற்றன, அந்நேரத்தில் பன்கு முட்டையிலிருந்து வெளிப்பட்டார் (அல்லது விழித்தெழுந்தார்). பிரபஞ்ச முட்டைக்குள் பன்குவின் இருப்பு தைஜியைக் குறிக்கிறது. பன்கு பொதுவாக ஒரு பழமையான, முடிநிறைந்த ராட்சதனாக தலையில் கொம்புகளுடன் சித்தரிக்கப்படுகிறார். பன்கு உலகை உருவாக்கத் தொடங்குகிறார் அப்பொழுது அவர் தனது பிரம்மாண்டமான கோடரியால் யினை யாங்கிலிருந்து பிரிக்கிறார், இதனால் பூமி (மங்கலான *யின்*) மற்றும் வானம் (தெளிவான *யாங்*) ஆக உருவாகிறது. அவற்றைப் பிரித்து வைக்க, பன்கு அவற்றிற்கு இடையே நின்று வானத்தை மேலே தள்ள ஒவ்வொரு நாளும், வானம் பத்து அடி (3 மீட்டர்) உயரமாக வளர்ந்தது, பூமி பத்து அடி தடிமனாகிறது, மேலும் பன்கு பத்து அடி உயரமாகவும் வளர்ச்சி அடைகிறார். இந்த செயல்பாடானது மேலும் 18,000 ஆண்டுகள் நடந்திருக்கிறது.  
சில கதைப் பதிப்புகளில், பன்குவுக்கு இந்தப் பணியில் நான்கு புனித மிருகங்கள் (四靈獸), கறுப்பு ஆமை, கிலின், பீனிக்ஸ், மற்றும் சீன டிராகன் ஆகியவை உதவியதாகக் கூறப்படுகிறது. வேறு சில கதைகளில், பன்கு தனது கோடரியால் ஏற்கனவே *யின்* மற்றும் *யாங்* ஆக இருந்த வானத்தையும் பூமியையும் பிரித்ததாகவும் கூறப்படுகிறது .  
18,000 ஆண்டுகள் கடந்த பிறகு, பன்கு இறந்தார். அவரது மூச்சு காற்று, மூடுபனி மற்றும் மேகங்களாக மாறியது; அவரது குரல் இடிமுழக்கமாக மாறியது; அவரது இடது கண் சூரியனாகவும், வலது கண் சந்திரனாகவும் மாறியது; அவரது தலை மலைகளாகவும், உலகின் தீவுகளாகவும் மாறியது; அவரது இரத்தம் நதிகளாக மாறியது; அவரது தசை வளமான நிலமாக மாறியது; அவரது முகத் தாடி நட்சத்திரங்களாகவும் பால்வெளியாகவும் மாறியது; அவரது முடி புதர்களாகவும் காடுகளாகவும் மாறியது; அவரது எலும்புகள் மதிப்புமிக்க கனிமங்களாக மாறியது; அவரது எலும்பு மஜ்ஜை விலைமதிப்பற்ற இரத்தினங்களாக மாறியது; அவரது வியர்வை மழையாக மாறியது; மேலும் அவரது முடியில் இருந்த பேன்கள் காற்றில் பறந்து விலங்குகளாக மாறின.  
சில கதைப் பதிப்புகளில், அவரது உடல் மலைகளாக மாறியதாகவும் கூறப்படுகிறது.
# மூங்கிலரிசி

**மூங்கிலரிசி** என்பது மூங்கிலில் விளையும் ஒரு வகை விதையிலிருந்து கிடைக்கும் சிறு தானியம் ஆகும்.
# மூங்கிலரிசி

## மூங்கில்களில் விளையும் அரிசி

மூங்கில் பூப்பதும், அதில் அரிசி விளைவதும் எப்போதோ ஒரு முறை நிகழும் அரிய நிகழ்வு. மூங்கில்கள் அதன் ஆயுள் முடியும் காலகட்டத்தில்தான் பூக்கின்றன. ஒரு முறை பூத்த பிறகு, விதைகளை உற்பத்தி செய்துவிட்டு அவை இறந்துவிடுகின்றன. விதைகளை உற்பத்தி செய்யும்போது அதிக ஆற்றல் தேவைப்படுவதால், அதற்குப் பிறகு மூங்கில் இறந்துவிடுகிறது என்பது சில ஆய்வாளர்கள் கருத்து. மூங்கில் பூக்கும் காலத்தில் கொறிவிலங்குகளில் எலிகளுக்க நல்ல உணவு கிடைப்பதால் இவற்றின் எண்ணிக்கை மிக அதிகமாகிவிடுகிறது. மிசோரம் மாநிலத்தில் கடந்த 50 ஆண்டுகளாக, எப்போழுதெல்லாம் மூங்கில்கள் பூக்கின்றனவோ, அப்போழுதெல்லாம் தவறாமல் பஞ்சம் ஏற்பட்டதாகச் சொல்கிறார்கள். மூங்கில் அரிசியை மருத்துவக் குணம் மிக்கதாகக் கருதுவதால், மக்கள் விரும்பி வாங்குகிறார்கள். விலையும் அதிகமாக இருக்கிறது.  
மூங்கில் நெல் என்று ஒன்று இருக்கிறது. அது 60 வருடங்கள் முன் வரை தமிழகத்தில் விளைந்ததாகவும் பின்னர் பொமுப் பயன்பாட்டில் இல்லாமல்போய் அண்மையில் மீண்டும் விளைவிக்கப்பட்டதாகவும் ஒரு செய்தி உண்டு.
# மூங்கிலரிசி

## இதனையும் காண்க

- மூங்கில் தளிர்
# ஓதலாந்தையார்

**ஓதலாந்தையார்** தமிழ்ப் புலவர். ஆந்தையார் என்பது இவர் இயற்பெயர். ஓதலூர் என்னும் ஊரினராதலின் ஓதலாந்தையார் என்று அழைக்கப்பட்டனர். ஓதலூர் மேலைக் கடற்கரைப் பகுதியில் குட்டநாட்டில் உள்ளது. இவர் பாட்டுகளில் பெரும்பாலான பாலைத் திணைப் பாடல்களாகும். ஆந்தை என்பது ஆதன் தந்தை என்பதன் மரூஉ மொழியாகும்.
# ஓதலாந்தையார்

## ஓதலாந்தையார் பாடல்கள்

:ஐங்குறுநூறு 301 முதல் 400 வரை உள்ள 100 பாலைத்திணைப் பாடல்கள்
:குறுந்தொகை 12, 329 எண்ணுள்ள 2 பாலைத்திணைப் பாடல்கள்.
:குறுந்தொகை 21 எண்ணுள்ள முல்லைத்திணைப் பாடல்.
சங்க இலக்கியத்தில் ஓதலாந்தையார் 103 பாடல்களைப் பாடியுள்ளார்.
# நக்கண்ணையார்

**நக்கண்ணையார்** **பெண்பாற்புலவர்** ஆவார். ’பெருங்கோழி நாயக்கன் மகள் நக்கண்ணை’ எனவும் கூறப்படுவார்.  
உறையூர் வீரை வேண்மான் வெளியன் தித்தன் என்னும் சோழ மன்னனின் மகன் போர்வைக் கோப்பெருநற்கிள்ளி ஆவான். அவன் தந்தையோடு பகைத்துக் கொண்டு நாடிழந்து, வறுமையில் புல்லரிசிக் கூழுண்டு வருந்தியிருந்தான். அந்நிலையிலும் ஆமூர் மல்லன் என்பானைப் போரில் வெற்றி கொள்கின்றான். அவன் வீரத்தைக் கண்ட நக்கண்ணையார் அவ்வரசனைத் தாம் மணந்து கொள்ள விரும்பியதாக அவர் பாடிய புறநானூற்று 83, 84, 85 ஆம் பாடல்கள் மூலம் அறியலாம். அகநானூற்றில் ஒன்றும், நற்றிணையில் இரண்டும் மொத்தம் ஆறு பாடல்கள் இவர் பாடியவை.
# நக்கண்ணையார்

## இவரது பாடல்களில் இவர் சொல்லும் செய்திகள்

### புறத்திணைப் பாடல்கள்

புறநானூற்றில் காணப்படும் இவரது 3 பாடல்களும் பழிச்சுதல் என்னும் துறையைச் சேர்ந்தவை.
- பழிச்சுதல் = புகழ்தல்
போர்வைக் கோப்பெருநற்கிள்ளிமீது இவர் கொண்டிருந்த காதலை வெளிப்படுத்தும் பாடல்கள் இவர் மட்டும் அவன்மீது கொண்டிருந்த ஒருதலைக் காதல் ஆதலால் இவரது இந்தப் பாடல்கள் அகத்திணைப் பாடல்களில் சேர்க்கப்படாமல் புறத்திணைப் பாடல்களில் சேர்க்கப்பட்டுள்ளது.
# நக்கண்ணையார்

## இவரது பாடல்களில் இவர் சொல்லும் செய்திகள்

### புறத்திணைப் பாடல்கள்

#### புறநானூறு 83-ல்

போர்வைக் கோப்பெருநற்கிள்ளியை மணக்க விரும்பியதால் என் தோள்கள் அவனை எண்ணி எண்ணி என் தோள் மெலிந்தது. அதனால் தோள்வளை கழல்வளை கழல்வதைப் பார்த்துத் தாய்க்குத் தெரிந்துவிடுமோ என அஞ்சுகிறேன். பலர் முன்னிலையில் அவனைத் தழுவுவதை என் நாணம் தடுக்கிறது.  
ஊரும் அப்படித்தான் உள்ளது. மற்போரில் தோற்ற மல்லன் தன் நாட்டு அரசன் அரசன் என்பதால் அவனைப் புகழ்வதா? வென்ற போர்வைக் கோப்பெருநற்கிள்ளியின் மற்போரின் திறமையைப் பாராட்டுவதா? என்னும் இரு வேறு எண்ணங்களோடு திண்டாடிக்கொண்டுதான் உள்ளது.
# நக்கண்ணையார்

## இவரது பாடல்களில் இவர் சொல்லும் செய்திகள்

### புறத்திணைப் பாடல்கள்

#### புறநானூறு 84-ல்

என் தலைவன் போர்வைக் கோப்பெருநற்கிள்ளி புல்லரிசிச் சோற்றைத் தின்றாலும் போரில் வெல்லும் திறம் பெற்றிருக்கிறான். நான் அவன் போரிடும் ஊருக்கு வெளியே எங்கோ ஓர் ஒதுக்கிடத்தில் பாதுகாப்பாக இருந்தாலும் என் மேனி வாடிப் பொன்னிறம் (பசலை) பூத்து வலிமையற்றுக் கிடக்கிறது.  
ஊரில் திருவிழா முடிந்த மறுநாள் உப்பு விற்க வந்த உமணர் வெறுப்புடன் காணப்படுவர். ஊரில் உள்ள மள்ளர்(=உழவர்) எப்போதும்போல மகிழ்வுடன் காணப்படுவர்.  
நான் (புலவர் நக்கண்ணையார்) உமணர் நிலையில் இருக்கிறேன். மல்லனும் உமணர் நிலையில் இருக்கிறான். போர்வைக் கோப்பெருநற்கிள்ளியோ மள்ளர் போல் மகிழ்வுடன் இருக்கிறான்.
# நக்கண்ணையார்

## இவரது பாடல்களில் இவர் சொல்லும் செய்திகள்

### புறத்திணைப் பாடல்கள்

#### புறநானூறு 85-ல்

ஆமூர் அரசன் மல்லன். அவனது ஊரில் மற்போர். அவனை எதிர்த்துப் போரிடுபவன் வேற்றூரை, வேற்றுநாட்டைச் சேர்ந்த போர்வைக்கோப் பெருநற்கிள்ளி. ஆமூர் மக்களில் சிலர் கிள்ளிக்கு வெற்றி என்கின்றனர். சிலர் வெற்றி இல்லை என்கின்றனர். நான்(புலவர் நக்கண்ணையார்) பனை மரத்தைப் பற்றிக்கொண்டு நின்று நேரில் பார்த்தேன். அவன் வெற்றி பெற்றான்.
# நக்கண்ணையார்

## இவரது பாடல்களில் இவர் சொல்லும் செய்திகள்

### அகத்திணைப் பாடல்கள்

#### அகநானூறு 252-ல்

##### குளம் காப்போன்
மழை பெய்துகொண்டிருக்கும்போது ஊரின் பெருங்குள ஏரிக் கரையைக் காவல் காப்பவன் போல யாய் தூங்காமல் என்னைப் பாதுகாக்கிறாள்.
##### தலைவி நிலை
புலிக்கு அஞ்சாமல் திரியும் யானையின் தந்தத்தைப் புய்த்துச் சிலர் எடுக்கும் வழியில் தலைவன் என்னை அடைய வருகிறான். அவன் வரும் வழியை எண்ணித் தலைவி துன்புறுகிறாள். வரவேண்டாம் என்று சொல்லிவிட்டுத் தனியே இருக்கவும் அவளால் முடியவில்லை. என்ன செய்யலாம் என்பதே தலைவியின் கவலை.
# நக்கண்ணையார்

## இவரது பாடல்களில் இவர் சொல்லும் செய்திகள்

### அகத்திணைப் பாடல்கள்

#### நற்றிணை 19-ல்

தலைவன் சிலநாள் வந்து போகிறான். அவன் வாராமல் போனால் தலைவி உயிர் வாழ மாட்டாள். எனவே திருமணம் செய்துகொண்டு தலைவியைக் காப்பாற்ற வேண்டும் என்று தோழி தலைவனுக்கு எடுத்துரைக்கிறாள்.  
##### உவமை
- தடவு என்னும் மரம் இறால் மீனின் செதில்கள் போல் இருக்குமாம்.
- தாழை மரம் சுறா மீனின் கொம்புகள் போல் இருக்குமாம்.
- தாழம் பூ யானைத் தந்தம் போலப் பூக்குமாம்.
# நக்கண்ணையார்

## இவரது பாடல்களில் இவர் சொல்லும் செய்திகள்

### அகத்திணைப் பாடல்கள்

#### நற்றிணை 87-ல்

- உள்ளூர் மா மரத்து வௌவால் அழிசி அரசன் காட்டு நெல்லிக்காயின் புளிப்புச் சுவையை உண்ண ஏங்கிக் கிடப்பது போலவும்,
- அழிசி நாட்டு புன்னை மரத் துறையில் மேயும் இப்பியால் பரதவர் மகிழ்வது போலவும்,
கனாக் கண்ட தலைவி அவற்றைத் தன் தோழியிடம் சொல்கிறாள்.
# ஆலந்தூர் கோ. மோகனரங்கன்

**ஆலந்தூர் கோ. மோகனரங்கன்** (பிறப்பு: ஜூன் 1, 1942 இறப்பு: அக்டோபர் 4, 2019) தமிழகக் கவிஞர். இவர் சென்னை ஆலந்தூரில் பிறந்தார். இவரின் தந்தை ம. கோபால் மற்றும் தாயார் கோ. மீனாம்பாள் ஆவார்கள்.  
ஆலந்தூர் மோகனரங்கன் கவிஞர் என்ற முறையில் தமிழ் உலகுக்கு அறிமுகமானவர். மரபுக் கவிதைகள் கவிதை நாடகம் நாவல் சிறுகதைகள் எனப் பல்வேறு கோணங்களில் நூல்கள் எழுதியுள்ளார்.  
காலத்தை ஒட்டி 2009 முதல் குறும்பா என்னும் பெயரிலும், குறுந்தொகையின் குழந்தைகள் என்னும் பெயரிலும் ஹைக்கூ கவிதைகள் எழுதியுள்ளார்.  
‘வணக்கத்துக்குரிய வரதராசனார் கதை’ என்னும் தலைப்பில் இவர் மு. வரதராசனார் பற்றி எழுதிய வாழ்க்கை வரலாற்று நூல் 1982 ஆம் ஆண்டு தமிழக அரசின் முதல் பரிசு பெற்றது. ‘தாத்தாவுக்குத் தாத்தா’ என்னும் தலைப்பில் மகாவித்துவான் மீனாட்சி சுந்தரம் பிள்ளை வரலாற்றையும் இவர் எழுதியுள்ளார்.  
எண்ணற்ற இசைப் பாடல்களையும் கவிதை நாடகங்களையும் படைத்துள்ளார். இவருடைய “இமயம் எங்கள் காலடியில்” என்னும் கவிதைத் தொகுப்புநூல் தமிழக அரசின் பரிசினைப் பெற்றுள்ளது. வானொலி, தொலைக்காட்சி, பாவரங்கமேடை என்று பல ஊடகங்களில் பங்கேற்றுள்ளார்.
200 px |
நூலகத்தால் உயர்ந்தேன் என்னும் பெயர் கொண்ட நூல் ஒன்றை இவர் வெளியிட்டுள்ளார். 1096 பக்கங்கள் கொண்ட இந்த நூலில் இவர் 2500-க்கு மேற்பட்ட தமிழ் அறிஞர்களைக் குறிப்பிட்டுள்ளார்.
# ஆலந்தூர் கோ. மோகனரங்கன்

## மறைவு

ஆலந்தூர் கோ. மோகனரங்கன் 2019 அக்டோபர் 4ஆம் நாள் அதிகாலை 2 மணியளவில் மாரடைப்பால் சென்னையில் மரணமடைந்தார்.
# பிள்ளைப் பெருமாள் ஐயங்கார்

17 ஆம் நூற்றாண்டில் வாழ்ந்த புலவர். இவர் **அழகிய மணவாளதாசர்** எனவும் அழைக்கப்பட்டார். தெய்வக்கவிஞர் என்று பொருள்படும் ‘திவ்வியகவி’ என்ற பெயராலும் இவரை அழைத்தனர். இவர் இயற்றிய எட்டு நூல்களின் தொகுதியை *அஷ்டபிரபந்தம்* எனக் கூறுவர். “அஷ்டபிரபந்தம் கற்றவன் அரைப் பண்டிதன்“ என்னும் பழமொழி இந்நூல்களின் உயர்வைப் புலப்படுத்தும். இவரது பாடல்கள் சொல்நோக்கும் பொருள்நோக்கும் தொடை நோக்கும் நடைநோக்கும் கொண்டு ஒளிர்கின்றன. கி.பி. 1623 முதல் 1659 வரை மதுரையை ஆண்ட திருமலை நாயக்க மன்னரின் அவையில் ஓர் அலுவலராய் அமர்ந்து வாழ்க்கை நடத்தி வந்த இவர் பின்னர் இறைத்தொண்டில் தம்மை ஈடுபடுத்திக் கொண்டார்.  
இவரது திருப்பேரன் கோனேரியப்பன் ஐயங்கார்.
# பிள்ளைப் பெருமாள் ஐயங்கார்

## அழகிய மணவாளதாசர்

பதினேழாம் நூற்றண்டில் வாழ்ந்த பெரும் புலவர்களில் ஒருவர் பிள்ளைப் பெருமாள் ஐயங்கார். **அழகிய மணவாளதாசர் என்ற பெயரும் இவருக்கு உண்டு**. அஷ்டபிரபந்தம் என எட்டு சிற்றிலக்கியங்களை இயற்றிய இவர் இருமொழி புலமைப் பெற்றவர். நாலாயிர திவ்விய பிரபந்தத்திற்குப் பிறகு வைணவ சமயச் சார்பாக எழுந்த இத்தொகுதியைத் திவ்விய பிரந்தசாரம் எனக் கூறுவர். சொல்லணிகளான யமகம், திரிபு, சிலேடை முதலியவை இதில் சிறந்து விளங்குகின்றன.
அஷ்ட பிரபந்தங்கள்
1. திருவரங்கக் கலம்பகம்
1. திருவரங்கத்து மாலை
1. திருவரங்கத்து திருவந்தாதி
1. சீரங்கநாயகர் ஊசல்
1. திருவேங்கட மாலை
1. திருவேங்கடத்தந்தாதி
1. அழகரந்தாதி
1. நூற்றெட்டுத் திருப்பதி அந்தாதி.
# கருஞ்சீரகம்

**கருஞ்சீரகம்** (*Nigella sativa*) தெற்கு மற்றும் தென்மேற்கு ஆசியாவினைத் தாயகமாகக் கொண்ட தாவரம். இச்செடி 20 முதல் 30 செ.மீ. உயரம் வரை வளரும். மலர்கள் நீண்ட காம்புகளுடன் வெளிர் நீல நிறத்தில் இருக்கும். கனியின் மேற்பகுதி பிளவுற்று விதைகள் வெளியாகும். ஒரு காயில் பல விதைகள் அடங்கியிருக்கும். இவை கறுப்பாகவும், உறுதியாகவும் இருக்கும். இதன் விதைகள் நறுமண உணவுப் பொருளாகப் பயன்படுகின்றன. இது பல்வேறு மருத்துவக் குணங்களைக் கொண்டுள்ளதாகக் கருதப்படுகிறது. இதை சாப்பிட்ட உடன் தொண்டையில் ஒரு விதமான அரிப்புணர்வை சில நிமிடங்களுக்கு ஏற்படுத்துகிறது.  
"இறப்பைத்தவிர மற்ற எல்லா நோய்களையும் குணப்படுத்தக் கூடியது கருஞ்சீரகம்" என்று இசுலாம் மதத்தின் தூதர் நபிகள் நாயகம் அவர்களது வாக்காகக் கருதப்படுகிறது. யுனானி மருத்துவத்தில், இன்றளவும் இதன் எண்ணெயை பயன்படுத்தப்படுகின்றனர். மேலும் அரபு நாடுகளிலும் இதனை உணவுடன் அதிகமாக பயன்படுத்தப்படுகின்றனர்.  
விவிலியத்திலும் இதனை பற்றி குறிப்பிடபட்டுள்ளது.
# கருஞ்சீரகம்

## இடம்பெற்றுள்ள சத்துக்கள்

இதன் விதையில் இடம்பெற்றுள்ள தைமோகுவினோன் வேறு எந்த தாவரத்திலும் இல்லாத ஒன்று. மேலும் அவசியமான அமினோ அமிலங்கள், அவசியமான கொழுப்பு அமிலங்கள், வைட்டமின் பீடா-கரோடின், கால்சியம், இரும்புச் சத்து, பொட்டாசியம் போன்ற சத்துக்களையும் கொண்டுள்ளது.
# ஹார்பி கழுகு

**கார்பி கழுகு** (*Harpy eagle*) என்பது தென்அமெரிக்க மழைக்காடுகளில் வசிக்கும் ஒரு மிகப் பெரிய கழுகு வகை ஆகும்.  
கார்பி கழுகு (கார்பியா கார்பிஜா) என்பது கழுகின் நியோட்ரோபிக் இனமாகும். இது அமெரிக்க கார்பி கழுகு அல்லது பிரேசிலிய கார்பி கழுகு என்றும் பப்புவான் கழுகிலிருந்து வேறுபடுத்துவதற்காக அழைக்கப்படுகிறது, இது சில சமயங்களில் நியூ கினியா கார்பி கழுகு அல்லது பப்புவான் கார்பி கழுகு என்றும் அழைக்கப்படுகிறது. இது இதன் வாழிட வரம்பில் காணப்படும் மிகப்பெரிய மற்றும் சக்திவாய்ந்த கொண்றுன்னி பறவையாகும். உலகில் உள்ள கழுகுகளின் மிகப்பெரிய இனங்களில் ஒன்றாகும்.இது பொதுவாக வெப்பமண்டல தாழ்நில மழைக்காடுகளில் மேல் அடுக்கில் வாழ்கிறது.இதன் இயற்கையான வசிப்பிடத்தின் அழிவு, இதன் முந்தைய வரம்பின் பல பகுதிகளிலிருந்து மறைவதற்கு காரணமாக அமைந்தது. மேலும் இது மத்திய அமெரிக்காவின் பெரும்பகுதியிலிருந்து கிட்டத்தட்ட அழிக்கப்பட்டுள்ளது.பிரேசிலில், கார்பி கழுகு ராயல்-ஹாக் என்றும் அழைக்கப்படுகிறது (போர்த்துகீசிய மொழியில்: கவியோ-ரியல்). கார்பியா இனம், கார்பியோப்சிசு மற்றும் மார்ப்னசு உடன் இணைந்து கார்பினியே என்ற துணைக்குடும்பத்தை உருவாக்குகிறது.
# கிறிஸ்டியானோ ரொனால்டோ

**கிறிஸ்டியானோ ரொனால்டோ டோசு சாண்டோசு அவேரோ** (பிறப்பு: 5 பிப்ரவரி 1985 ) ஒரு போர்த்துகீசிய கால்பந்து வீரர் ஆவார். இவர் சவுதி புரோ லீக்கில் அல் நாசர் அணிக்காகவும், போர்ச்சுகல் தேசிய அணிக்காகவும் விளையாடுகிறார். ஒரு முன்கள வீரரான இவர் தான் விளையாடும் அணிகளின் தலைவராகவும் உள்ளார்.  
ரொனால்டோ ஐந்து பாலோன் தி'ஓர் விருதுகளையும், மூன்று யுஇஎஃப்ஏ ஆண்டின் சிறந்த வீரர் விருதுகளையும், நான்கு ஐரோப்பிய தங்க காலணி விருதுகளையும் வென்றுள்ளார். இவர் ஏழு லீக் பட்டங்கள், ஐந்து யூஈஎஃப்ஏ வாகையர் கூட்டிணைவு, யூஈஎஃப்ஏ ஐரோப்பிய கோப்பை மற்றும் யூஈஎஃப்ஏ பன்னாட்டு கூட்டிணைவு உட்பட 34 கோப்பைகளை வென்றுள்ளார்.  
வாகையர் கூட்டிணைவு போட்டிகளில் அதிக தோற்றங்கள் மற்றும் அதிக கோல்கள் அடித்தவர் என்ற சாதனைகளை கொண்டுள்ளார். இவர் பன்னாட்டு போட்டிகளில் அதிக போட்டிகளில் பங்கேற்ற மற்றும் அதிக கோல்கள் அடித்த சாதனைகளையும் தன வசம் வைத்திருக்கிறார். 1200 க்கும் மேற்பட்ட தொழில்முறை போட்டிகளில் கலந்துகொண்ட சில வீரர்களில் இவரும் ஒருவர். இவர் கழக அணிகள் மற்றும் நாட்டிற்காக 950 க்கும் மேற்பட்ட அதிகாரப்பூர்வ கோல்களை அடித்துள்ளார்.
# கிறிஸ்டியானோ ரொனால்டோ

## கழக வாழ்வழி

### தொடக்கம் மற்றும் மான்செஸ்டர் யுனைடெட் (2002-09)

ரொனால்டோ 2002 ஆம் ஆண்டில் போர்த்துகீசிய நாட்டில் சுபோர்ட்டிங் சிபி கழகத்துடன் உடன் தனது தொழில்முறை காற்பந்தாட்ட வாழ்க்கையைத் தொடங்கினார். பின்னர் 2003 ஆம் ஆண்டில் இங்கிலாந்து நாட்டின் மான்செஸ்டர் யுனைடெட் அணிக்காக விளையாட ஒப்பந்தம் செய்தார். தனது முதல் ஆண்டிலேயே எஃப்ஏ கோப்பையை வென்ற அவர், தொடர்ந்து மூன்று பிரீமியர் லீக், 2008 யூஈஎஃப்ஏ வாகையர் கூட்டிணைவு மற்றும் 2008 பிபா கழக உலகக் கோப்பை பட்டங்களை வென்றார். இவர் 2008 ஆம் ஆண்டில் தனது 23 ஆம் வயதில் தனது முதல் பாலோன் தி'ஓர் விருதை வென்றார்.
# கிறிஸ்டியானோ ரொனால்டோ

## கழக வாழ்வழி

### ரியல் மாட்ரிட் (2009-18)

அணிக்காக விளையாடிய போது]]
ரொனால்டோ 2009 ஆம் ஆண்டு எசுப்பானிய நாடு அணியான ரியல் மாட்ரிட் அணிக்காக விளையாட ஒப்பந்தம் செய்தபோது, உலகில் மிகவும் விலையுயர்ந்த கால்பந்து பரிமாற்றத்தின் பொருளாக இருந்தார். ரியல் மாட்ரிட் அணியுடன் இவர் நான்கு யூஈஎஃப்ஏ வாகையர் கூட்டிணைவு கோப்பைகள், இரண்டு லா லீகா பட்டங்கள், இரண்டு டெல் ரே கோப்பைகள், இரண்டு யூஈஎஃப்ஏ சூப்பர் கோப்பைகள் மற்றும் மூன்று கழக உலகக் கோப்பைகள் ஆகியவற்றை வென்றார். இந்த காலகட்டத்தில் இவர் மேலும் நான்கு பாலோன் தி'ஓர் விருதுகளை வென்றார்.
# கிறிஸ்டியானோ ரொனால்டோ

## கழக வாழ்வழி

### பிற்கால கழக வாழ்க்கை (2018-தற்போது)

2018 ஆம் ஆண்டில் இவர் இத்தாலி நாட்டின் யுவென்டசு அணிக்காக விளையாட ஒப்பந்தம் செய்தார். இவர் யுவென்டசு அணியுடன் இரண்டு சீரீ ஆ பட்டங்கள், இரண்டு சூப்பர் இத்தாலியானா கோப்பைகள் மற்றும் ஒரு இத்தாலியானா கோப்பை ஆகியவற்றை வென்றார். இவர் சிரீ ஆ தொடரின் மதிப்புமிக்க வீரர் விருதை வென்றார். மேலும் ஆங்கில, எசுப்பானிய மற்றும் இத்தாலிய கழக லீகுகளில் அதிக கோல்களை அடித்த முதல் காற்பந்தாட்ட வீரர் என்ற பெருமையை பெற்றார். ரொனால்டோ 2021 இல் மான்செஸ்டர் யுனைடெட்டிற்குத் திரும்பினார். 2022 இல் இவரது ஒப்பந்தம் முடிவடைவதற்கு முன்பு, மான்செஸ்டர் யுனைடெட் அணியில் கடந்த ஆண்டின் அதிக கோல்கள் அடித்தவராக திகழ்ந்தார். 2023 இல், இவர் சவூதி அரேபியா நாட்டின் அல் நாசர் அணிக்காக விளையாட கையெழுத்திட்டார்.
# கிறிஸ்டியானோ ரொனால்டோ

## பன்னாட்டு வாழ்வழி

விளையாடுகிறார்]]
ரொனால்டோ 2003 ஆம் ஆண்டு தனது 18 வயதில் போர்ச்சுகல் தேசிய அணிக்காக சர்வதேச அரங்கில் அறிமுகமானார். அதன்பின்னர் 200 க்கும் மேற்பட்ட போட்டிகளில் விளையாடியுள்ள அவர், அதிக பன்னாட்டு தொழில்முறை போட்டிகளில் விளையாடிய வீரர் என்ற பெருமையை பெற்றுள்ளார். ரொனால்டோ தனது முதல் சர்வதேச கோலை 2004 ஆம் ஆண்டு நடைபெற்ற ஐரோப்பிய கால்பந்தாட்டப் போட்டிகளில் அடித்தார். சர்வதேச அளவில் 100-க்கும் மேற்பட்ட கோல்களுடன், காற்பந்தாட்ட வரலாற்றில் அதிக கோல் அடித்தவர் என்ற சாதனையும் படைத்துள்ளார். 2015 இல், ரொனால்டோ போர்த்துகீசிய கால்பந்து கூட்டமைப்பால் வரலாற்றின் சிறந்த போர்த்துகீசிய காற்பந்து வீரராக தேர்ந்தெடுக்கப்பட்டார். அடுத்த ஆண்டு, 2016 ஆம் ஆண்டு நடைபெற்ற ஐரோப்பிய கால்பந்தாட்டப் போட்டிகளில் போர்த்துக்கல் அணியை தனது முதல் சர்வதேச பட்டத்திற்கு வழிநடத்தினார். இவர் 2019 ஆம் ஆண்டில் யூஈஎஃப்ஏ பன்னாட்டு கூட்டிணைவு போட்டிகளில் வெற்றி பெற்ற போர்த்துக்கல் அணியின் தலைவராக இருந்தார். 2020 ஆம் ஆண்டு நடைபெற்ற ஐரோப்பிய கால்பந்தாட்டப் போட்டிகளில் அதிக கோல் அடித்ததற்கான தங்க காலணி விருதை பெற்றார். கத்தாரில் நடந்த 2022 காற்பந்து உலகக் கோப்பை போட்டியின் போர்த்துகல் அணியில் ரொனால்டோ இடம் பெற்றார், இது அவரது ஐந்தாவது உலகக் கோப்பையாக அமைந்தது. நவம்பர் 24 அன்று, கானாவுக்கு எதிரான தொடக்க ஆட்டத்தில், ரொனால்டோ அடித்த கோலின் மூலம் ஐந்து வெவ்வேறு உலகக் கோப்பைகளில் கோல் அடித்த முதல் ஆண் வீரர் ஆனார்.
# கிறிஸ்டியானோ ரொனால்டோ

## அங்கீகாரம்

உலகின் மிகவும் பிரபலமான விளையாட்டு வீரர்களில் ஒருவரான ரொனால்டோ, 2016, 2017 மற்றும் 2023 ஆம் ஆண்டுகளில் *போர்ப்ஸ்* நாளிதழால் வெளியிடப்பட்ட உலகின் அதிக சம்பளம் வாங்கும் விளையாட்டு வீரர்கள் பட்டியலில் முதலிடம் பெற்றார். 2016 முதல் 2019 வரை உலகின் மிகவும் பிரபலமான விளையாட்டு வீரர் என ஈ.எஸ்.பி.ன். ஆல் அங்கீகரிக்கப்பட்டார். *டைம்* நாளிதழின் 100 மிகவும் செல்வாக்கு மிக்க நபர்களின் பட்டியலில் 2014 இல் ரொனால்டோ இடம் பிடித்தார். இவர் தனது வாழ்க்கையில் US$1 பில்லியன் சம்பாதித்த முதல் கால்பந்து வீரர் மற்றும் மூன்றாவது விளையாட்டு வீரர் ஆவார்.
# உயிரி கார்பன்

**உயிரி கார்பன்** என்பது பாறைவடிவிலான செறிவுமிகுந்த கார்பன் ஆகும். சாதாரண கரியில் நீர் மூலக்கூறுகள் காணப்படும். ஆக்சிசன் இல்லாத சூழலில் சாதாரணகரியை வெப்பப்படுத்தினால் இந்த நீர் மூலக்கூறுகளை அகற்றமுடியும். நீர் மூலக்கூறுகளற்ற கார்பன் ‘உயிரி கார்பன்’ (bio char) எனப்படுகிறது. ஆதிவாசிகளான அமேசான் இந்தியர்கள் மண்வளத்தைப்பெருக்குவதற்காக உயிரி கார்பனை பயன்படுத்தியிருக்கிறார்கள். இதுபற்றிய கட்டுரை அண்மையில் வெளிவந்த ஆய்வு இதழில் (Environmental Science & Technology) வெளியாகியுள்ளது.  
கார்பன் டை ஆக்சைடு ஒரு பசுமை இல்ல வாயு. புவி வெப்பமடைவதற்கு காரணமான கார்பன் டை ஆக்சைடில் கார்பன் என்னும் கரிமம் அடங்கியுள்ளது. உயிரி கார்பனை அதிக அளவில் தயாரிப்பதன் மூலம் காற்றில் கலந்துபோகும் கரிமத்தை மண்ணிலேயே நிலைபெறச் செய்யலாம். இதன்மூலம் மண்வளம் பெருகும் என்பது இந்தக்கட்டுரையில் சுட்டிக்காட்டப்பட்டுள்ளது.  
கொலம்பியாவின் ஆதிவாசிகளான அமேசான் இந்தியர்கள் வேளாண்கழிவுகளில் இருந்து உயிரி கார்பனை உற்பத்தி செய்திருக்கிறார்கள். மரம், புல், தட்டைகள் இவற்றை காற்றில்லா சூழலில் எரித்து மண்வளத்தை பெருக்கியிருக்கிறார்கள். மக்கும் பொருட்களுடன் இந்த உயிரி கார்பனையும் கலந்து நிலத்திற்கு உரமாக இட்டார்கள் என்னும் செய்தி விஞ்ஞானிகளிடம் ஆர்வத்தை தூண்டியிருக்கிறது. மேலும் கரிமப்பொருளை காற்றில் கலக்கவிடாமல் நிலத்திலேயே உயிரி கார்பன் வடிவில் நிலைபெறச்செய்தார்கள் என்பது நமக்கெல்லாம் வியப்பூட்டும் செய்தி ஆகும்.  
காற்றில்லா சூழலில் கரிமப்பொருட்களை எரிக்கும்போது கார்பன் மோனாக்சைடு - ஐட்ரசன் வாயுக்கலவை (synthesis gas) வெளியாகும். இந்த வாயுவை சேமித்து எரிபொருளாக பயன்படுத்தலாம். இது ஒரு ஆற்றல் குறைந்த எரிபொருள். ஆனால் வற்றாத வளமுடையது.
# சீன பறவைப் பல்லி

**சீன பறவைப் பல்லி** (*Sinornithosaurus*) என்பது வடகிழக்கு சீனாவில் கண்டுபிடிக்கப்பட்ட நச்சுப் பல்லுடைய பழங்கால புதைபடிம உலகின் முதல் பறவை ஆகும். அங்கு இதன் எலும்புகள் கண்டுபிடிக்கப்பட்டன. இது தற்போதைய வான்கோழி அளவுள்ள பறவை. இதற்கு 4 இறக்கைகளும் வளைந்த நீளமான நச்சுப்பல் ஆகியன உள்ளன. இது சீனாவில் சுமார் 122 மில்லியன் ஆண்டுகளுக்கு முன்பாக வாழ்ந்திருக்கக் கூடும் எனக் கருதப்படுகிறது.
# ஸாம்பிப் புழு

**ஸாம்பிப் புழு** வினோதமானது. இது ஆழ்கடல் பகுதியில் வாழ்கிறது. இது பிரேதம் போல மெள்ள நடமாடும். இதற்கு வாய், வயிறு, குடல் எதுவும் கிடையாது. செடிகளைப் போல தமது உடலிருந்து பச்சை நிற வேர்களை திமிங்கல எலும்புகளுக்குள் நுழைத்து, ஊன்றி ஒட்டிக்கொண்டு வாழ்கின்றன. திமிங்கல எலும்பின் எடை கிட்டத்தட்ட 40 டன் இருக்கும். அதில் 3000 லிட்டர் எண்ணெய் இருக்கும். அத்தனையும் ஸாம்பிப் புழுக்களுக்கு உணவாக உபயோகப்படுகிறது.
# சைவக் கிரியை

**சைவக் கிரியைகள்** என்பது சிவநெறியில் ஒழுகுவோர் மந்திரம், தந்திரம், பாவனைகளுடன் செய்யும் செயல்கள் அல்லது கருமங்களைக் குறிக்கும். கிரியை என்ற சைவ சமய கலைச்சொல் பல்வேறு சந்தர்ப்பங்களில் அனுஷ்டிக்கப்படும் நியதிச்செயல்கள் என்னும் கருத்தில் சமயப் பிரமாண நூல்களில் வழங்கி வருகின்றது. கருமம், சடங்கு, பூசை என்பனவும் அதே பொருளைத்தரும் சொற்கள் ஆகும். சைவசமயிகளுக்குரிய இத்தகைய கிரியைகள் பற்றி, சிவாகமங்களும் அவற்றைச் சார்ந்த உபாகமங்களும் இவற்றின் அடிப்படையில் எழுந்த பத்ததிகளும் விரித்துக் கூறுகின்றன.
# சைவக் கிரியை

## கிரியை செய்வதால் உண்டாகும் பயன்

இச்சைவக் கிரியைகளைச் செய்வதால் இம்மையில் அறம், பொருள், இன்ப வாழ்வுகளைப் பெற்று வாழ்தலும், மறுமையில் வீடு பேற்றினைப் பெறுதலுமாம். கிரியைகளை முறைப்படி செய்வதனால் மனத்தூய்மை உண்டாகும்; மனத்தூய்மையினால் பரதருமங்கைகூடும். பரதருமத்தினால் ஐம்பொறி அடக்கமாகிய சாந்தி உண்டாகும் சாந்தியினால் யோகநெறி கைகூடும் யோகத்தினால் தத்துவ ஞானங் கைகூடும் தத்துவ ஞானத்தினால் பரமுத்தி சித்திக்கும். ஆகவே கிரியைகள் ஞானத்திற்கு மூலகாரணமாய் வீடு பேறாகிய பரமுத்திப்பேற்றை தரும்.
# சைவக் கிரியை

## கிரியைகளின் வகைகள்

**சைவக் கிரியை** ஆன்மார்த்தக் கிரியை, பரார்த்தக் கிரியை என இரு வகைப்படும். ஆன்மார்த்தம் என்பது தன் நன்மை கருதிச் செய்யப்படும் சந்தியாவந்தனம், சிவபூசை போன்ற கிரியைகளைக் குறிக்கும். பரார்த்தம் என்பது பிறர் நன்மை கருத்திச் செய்யப்படும் ஆலய வழிபாடுகளைக் குறிக்கும்.  
**ஆன்மார்த்த கிரியையானது** பூர்வக் கிரியை, அபரக் கிரியை என இரு வகைப்படும். பூர்வக் கிரியை ஓர் உயிர் தாயின் கர்பத்தில் தங்கும் காலம் முதல் பூமியிற் பிறந்து வளர்ந்து வாழ்ந்திருக்கும் காலம் வரையும் செய்யப்படுங் கிரியைகளைக் குறிக்கும். அபரக் கிரியை மரண சமயம் முதல் சபிண்டீகரணம் வரையும், அதன் மேல் வருட சிராத்தம், மகாளயம், அமாவாசை தர்ப்பணம் வரையில் விரிந்து செல்கின்றது.  
**பரார்த்தக் கிரியையானது** நித்தியக் கிரியை, நைமித்தியக் கிரியை என இரு வகைப்படும். நித்தியம் என்பது ஆலயத்தில் தினமும் நடைபெறும் நித்திய பூசையைக் குறிக்கும். இது ஆலயங்களின் அமைப்புக்கும் மரபுக்கும் ஏற்ப ஒரு காலப் பூசை தொடக்கம் ஆறு காலப் பூசை, பன்னிரு காலப் பூசை (திருச்செந்தூர் முருகன் ஆலயத்தில் நடைபெறுவது) என விரிந்து செல்லும். நைமித்தியம் என்பது நித்திய பூசை வழிபாடுகளில் ஏற்படுகின்ற குறைகளை நிவர்த்தி செய்வதற்காக நடைபெறும் சிறப்பு பூசைகள், திருவிழாக்களைக் குறிக்கும்.
# சைவக் கிரியை

## உசாத்துணை நூல்கள்

- சைவக் கிரியைகள், சுப்பிரமணிய தேசிகர், சி. 1964.
- சைவத் திருக்கோவிற் கிரியை நெறி, கைலாசநாதக்குருக்கள், கா., 1963
- சைவக் கிரியை விளக்கம், சிவபாதசுந்தரம் சு.
# வெ. இராமலிங்கம் பிள்ளை

நாமக்கல் கவிஞர் **வெ. இராமலிங்கம் பிள்ளை** (*Venkatarama Ramalingam Pillai,* அக்டோபர் 19, 1888 - ஆகஸ்ட் 24, 1972) என்பவர் தமிழறிஞரும் கவிஞரும் ஆவார். *கத்தியின்றி இரத்தமின்றி யுத்தமொன்று வருகுது* போன்ற தேசபக்திப் பாடல்களைப் பாடிய இவர் தேசியத்தையும், காந்தியத்தையும் போற்றியவர். முதலில் பால கங்காதர திலகர் போன்றவர்களின் தீவிரவாதத்தால் ஈர்க்கப்பட்டார். பின்னர், மகாத்மா காந்தியின் கொள்கைகளால் ஆட்கொள்ளப்பட்டு, அறப் போராட்டத்தால் மட்டுமே விடுதலையைப் பெறமுடியும் என்ற முடிவுக்கு வந்தவர். இவரது கவிதைகள் சுதந்திரப் போராட்டத்தைப் பற்றியும் அகிம்சை பற்றியும் இருந்ததால் இவர் காந்தியக் கவிஞர் என அழைக்கப்படுகிறார்.
# வெ. இராமலிங்கம் பிள்ளை

## வாழ்க்கைக் குறிப்பு

இராமலிங்கனார் பழைய சேலம் மாவட்டம், தற்போதைய நாமக்கல் மாவட்டம் மோகனூரில் வெங்கடராமன் பிள்ளை, அம்மணியம்மாள் ஆகியோருக்கு மகனாகப் பிறந்தார். இவரின் தந்தை மோகனூரில் காவல்துறையில் பணிபுரிந்து வந்தார். இவரின் தாயார் பக்தியுள்ள குடும்ப பெண்மணி ஆவார். இவர் பெற்றோருக்கு எட்டாவது குழந்தை ஆவார். அவர் தமது தொடக்கக் கல்வியை நாமக்கலிலும், உயர்நிலைக் கல்வியைக் கோயம்புத்தூரிலும் பயின்றார். 1909-இல் இளங்கலை கல்வியினைத் திருச்சிராப்பள்ளியில் உள்ள பிஷப் ஹீபர் கல்லூரியில் பயின்றார். இவர் ஆரம்பகாலத்தில் நாமக்கல் வட்டாச்சியர் அலுவலகத்தில் எழுத்தாளராகவும், பின்னர்த் தொடக்கப் பள்ளி ஆசிரியராகவும் பணியாற்றினார். திருச்சிராப்பள்ளி மாவட்ட காங்கிரசின் செயலாளராகவும், கரூர் வட்டாரக் காங்கிரசு தலைவராகவும், நாமக்கல் வட்டாரக் காங்கிரசு தலைவராகவும் பணியாற்றினார். தேசபக்தி மிக்க தமது பேச்சினால் பல இளைஞர்களைத் தேசத் தொண்டர்களாக மாற்றினார். அரசின் தடையுத்தரவையும் மீறி, கூட்டங்களில் சொற்பொழிவாற்றினார். 1930-இல் நடைபெற்ற உப்புச் சத்தியாக்கிரகப் போராட்டத்தில் கலந்துகொண்டு ஓராண்டு சிறைத்தண்டனை பெற்றார்.  
இவரின் *மலைக்கள்ளன்* நாவல் எம். ஜி. ஆர் நடித்து மலைக்கள்ளன் என்ற பெயரிலேயே திரைப்படமாக வந்தது.  
கவிஞரின் மூன்று பிரபல பாடல்கள், ""கைத்தொழில் ஒன்றைக் கற்றுக்கொள்", ""இளம் தமிழா உன்னைக் காண", "தமிழனென்று சொல்லடா" ஆகியவை, 1960 ஆம் ஆண்டு வெளியான கடவுளின் குழந்தை என்ற திரைப்படத்தில் இடம்பெற்றன.
# வெ. இராமலிங்கம் பிள்ளை

## கவிஞரின் நாட்டுப்பற்று

இராமலிங்கம் முத்தமிழிலும் ஓவியக்கலையிலும் வல்லவர். உப்புச் சத்தியாகிரகத்தில் பங்கு பெற்றதால் சிறைத் தண்டனையும் அடைந்தார்.  
:*கத்தி யின்றி ரத்த மின்றி*
:*யுத்த மொன்று வருகுது*
:*சத்தி யத்தின் நித்தி யத்தை*
:*நம்பும் யாரும் சேருவீர்*  
என்னும் பாடலை உப்புச் சத்தியாகிரகத் தொண்டர்களின் வழிநடைப் பாடலாகப் பாடிச் செல்வதற்கு இயற்றிக் கொடுத்தார்.
# வெ. இராமலிங்கம் பிள்ளை

## புகழ்பெற்ற மேற்கோள்கள்

- *கத்தியின்றி ரத்தமின்றி யுத்தமொன்று வருகுது*
- *தமிழன் என்றோர் இனமுன்று*
:*தனியே அதற்கோர் குணமுண்டு*
- *தமிழன் என்று சொல்லடா தலைநிமிர்ந்து நில்லடா*
- *கைத்தொழில் ஒன்றை கற்றுக்கொள்*
:*கவலை உனக்கில்லை ஒத்துக்கொள்*
# வெ. இராமலிங்கம் பிள்ளை

## நாமக்கல்லாரின் படைப்புகள்

1. *அவளும் அவனும்;*1944; தமிழ்ப்பண்ணை, சென்னை; பக்.vi+370.
1. *அரவணை சுந்தரம்* (நாடகம்)
1. *இசைத்தமிழ்*
1. *என் கதை* (சுயசரிதம்)
1. *கம்பன் கவிதை இன்பக்குவியல்*
1. *கம்பனும் வால்மீகியும்*
1. *கலையின்பம்*; கவிஞர் பதிப்பகம்,241 ராஜவீதி, கோயமுத்தூர்.
1. *கவிஞன் குரல்*
1. *கவிதாஞ்சலி*; 1957; கவிஞர் பதிப்பகம், ராஜவீதி, கோயம்புத்தூர்
1. *கற்பகவல்லி* (புதினம்)
1. மரகதவல்லி (புதினம்)
1. *காதல் திருமணம்* (புதினம்); கவிஞர் பதிப்பகம், ராஜவீதி, கோயமுத்தூர்.
1. *காணாமல் போன கல்யாணப் பெண்* (புதினம்)
1. *மலைக்கள்ளன்* (புதினம்) பழனியப்பா பிரதர்ஸ், 4 வெங்கடேச நாய்க்கன் தெரு, சென்னை 5
1. *காந்தி அஞ்சலி*; கவிஞர் பதிப்பகம், ராஜவீதி, கோயமுத்தூர்.
1. *காந்திய அரசியல்*
1. *கீர்த்தனைகள்*
1. *சங்கிலிக்குறவன்*; 1954 திசம்பர்; ராமன் பதிப்பகம், சென்னை. (சிறுகதை)
1. *சங்கொலி*
1. *தமிழன் இதயம்*
1. *தமிழ்மொழியும் தமிழரசும்*
1. *தமிழ்த்தேன்*
1. *தாயார் கொடுத்த தனம்*
1. *திருவள்ளுவரும் பரிமேலழகரும்*
1. *திருவள்ளுவர் திடுக்கிடுவார்*; 1959 ஆகத்து; இன்பநிலையம், சென்னை.
1. *திருக்குறள் கருத்துரை*
1. *திருக்குறள் புது உரை*; கவிஞர் பதிப்பகம், ராஜவீதி, கோயமுத்தூர்.
1. *தேசபக்தர் மூவர்*
1. *தேமதுரத்தமிழோசை*; முதற்பதிப்பு 1957 சூன்; கவிஞர் பதிப்பகம், ராஜவீதி, கோயமுத்தூர். (தேமதுரத்தமிழோசை, தமிழ்ப்பற்று, இனவேற்றுமை, தமிழிந்தொன்மை, தென்மொழியும் வடமொழியும், தமிழ்மரபு, தொல்காப்பியம், 'தமிழ்' என்ற பெயர் ஆகிய கட்டுரைகள் அடங்கிய தொகுதி); 132 பக்கங்கள்
1. *நாமக்கல் கவிஞர் பாடல்கள்*; தொகுப்பாசிரியர் புலவர் தணிகை உலகநாதன்; தி லிட்டில் பிளவர் கம்பெனி, தி.நகர், சென்னை - 17; 306 பாடல்களைக்கொண்ட தொகுதி), 506 பக்கங்கள்
1. *பிரார்த்தனை*
1. *மலர்ந்த பூக்கள்.* கவிஞர் பதிப்பகம்,241 ராஜவீதி, கோயமுத்தூர்.
1. *மாமன்மகள்* (நாடகம்)
1. *வள்ளுவரின் உள்ளம்*  
- இசை நாவல்கள்-3
- கட்டுரைகள்-12
- தன்வரலாறு-1
- புதினங்கள்-5
- இலக்கியத் திறனாய்வுகள்-7
- கவிதைத் தொகுப்புகள்-10
- நாடகம்-2
- உரை-2
- மொழிபெயர்ப்பு-4.
# வெ. இராமலிங்கம் பிள்ளை

## சிறப்புகள்

கவிஞரின் நாட்டுப் பற்றைப் போற்றும் வகையில் மாநில அரசு அவரை 1949 ஆகஸ்ட் 15-ஆம் தேதி அன்று அரசவைக் கவிஞராகவும், பின்னர் 1956 மற்றும் 1962 ஆண்டுகளில் தமிழக சட்ட மேலவை உறுப்பினராகவும் நியமித்துச் சிறப்பித்தது. மத்திய அரசு அவருக்கு 1971-ஆம் ஆண்டு பத்ம பூஷன் விருதளித்துப் போற்றியது.  
தமிழ்நாடு அரசு இவர் நாமக்கல்லில் வாழ்ந்த இல்லத்தை நினைவு இல்லம் ஆக்கியுள்ளது. அங்கு நூலகம் ஒன்று செயல்பட்டு வருகிறது. மேலும், சென்னையிலுள்ள அரசு தலைமைச் செயலக பத்து மாடிக் கட்டத்திற்கு இவரது பெயரைச் சூட்டியுள்ளது. தட்டாரத் தெரு என்று அழைக்கப்பட்டு வந்த இவர் வாழ்ந்த தெரு கவிஞர் இராமலிங்கம் தெரு என்று பெயர் மாற்றம் செய்யப்பட்டுள்ளது. சேலம் அருங்காட்சியகத்தில் நாமக்கல் கவிஞர் இராமலிங்கத்தின் உடைமைகள் காட்சிக்கு வைக்கப்பட்டுள்ளன.
# ஆகமம்

**ஆகமங்கள்** என்பது இந்து சமயத்தின் முப்பெரும் பிரிவுகளான சைவம், வைணவம், சாக்தம் ஆகிய சமயங்களின் மதக்கோட்பாடு, கோயிலமைப்பு, கோயில் வழிபாடு, மந்திரமொழிகள் ஆகியவை அடங்கிய நூல் வகை ஆகும். இவை பொதுவாகத் தென்னிந்தியாவிலேயே புழக்கத்தில் உள்ளன. பெரும்பாலான ஆகமங்கள் தமிழில் உள்ளன, எனினும் இவை பிற்காலத்தில் சமஸ்கிருதத்திலேயே எழுதப்பட்டு உள்ளன. இவை வேதங்களை அடிப்படையாகக் கொள்ளாதவை. எனினும் இவை வேதங்களுக்கு மாறானவையும் அல்ல. ஆகமங்கள் சரியை, கிரியை, யோகம், ஞானம் எனும் நான்குவகையான வழிபாட்டு முறைகள் பற்றிக் கூறுகின்றன. சமண மற்றும் பௌத்த ஆகமங்கள் கூட உள்ளன. AnanD
# ஆகமம்

## ஆகமம், தமிழ்ச்சொல் தொடர்

- ஆகமம் என்பது ஆ கமம் என்னும் இரு தமிழ்ச் சொற்களின் புணர்நிலைத் தொடர். ஆ என்பது ஆன்மா. சைவ சித்தாந்தத்தில் இது பசு எனக் கூறப்படும். கமம் என்னும் சொல் நிறைவு என்னும் பொருளைத் தரும். உயிர் சிவத்தோடு ஒன்றி நிறைவு பெறுதலை உணர்த்தும் தமிழ்ச்சொல் தொடர் ஆகமம்.  
ஆகம் + அம் = ஆகமம். ஆகம்(உடலாக) ஆக ஆகி விளங்குபவை.
# ஆகமம்

## ஆகமம் என்பதன் பொருள்

ஆகமம் என்பது தூய தமிழ்ச் சொல் ஆகும் (ஆகு+அம்)(ஆகு- ஆகுதல்-அப்படியே-நடத்தல், "அம்" என்பது முன் காலத்தில் அமைப்பு என்று பொருள்தரும் ஓர் ஈறு எனலாம். அமைப்பு என்பதன் அடிச்சொல் அதுவேயாகும். சிறந்த நடைமுறையை பின்பற்றும் அமைப்பு என்பதாம். 'ஆகமமாகி நின்று அண்ணிப்பான்' என வரும் மாணிக்கவாசகர் கூற்றிலே 'ஆகம வழி நிற்பார்க்கு இறைவன் அணுகி வந்து அருள்புரிவான்' என்னும் பொருள் பெறப்படுகின்றது.